גראן טורה סנטיאגו

מרכז קוסטנרה טור 2 (באנגלית: Costanera Center Torre 2; בספרדית: Gran Torre Santiago), הידוע יותר בשם גראן טורה סנטיאגו (מגדל סנטיאגו הגדול), ובעבר היה ידוע בשם טורה גראן קוסטנרה, הוא גורד שחקים סופר גבוה, המתנשא לגובה של 300 מטרים, עם 62 קומות (Storey) בסנטיאגו, צ'ילה, והשני בגובהו באמריקה הלטינית (אחרי טורה אוביספאדו 1 (Torre Obispado 1). נוסף על כך זהו הבניין החמישי בגובהו בחצי הכדור הדרומי לפי המאפיין האדריכלי הגבוה ביותר (לאחר מגדל אוטוגרף (Autograph Tower) ומגדל לומינרי (Luminary Tower) באינדונזיה, מגדל Q1 באוסטרליה, ואוסטרליה 108), והשלישי בגובהו על פי הקומה הגבוהה ביותר שבשימוש (אחרי אוסטרליה 108 ומגדל יוריקה). הוא תוכנן על ידי האדריכל הארגנטינאי סזאר פלי, משרד האדריכלים הצ'יליאני אלמפרטה ברדה אנד אסושיאטס וחברת ואט אינטרנשיונל. זהו אחד מהבניינים הגדולים בעולם הממוקם באזור בעל סיכון סייסמי גבוה, יחד עם מגדל טיטניום לה פורטדה (Titanium La Portada), הממוקם במרחק 500 מטרים, טורה הלטינואמריקנה (Torre Latinoamericana), טורה מאיור (Torre Mayor), טורה אקסקוטיבה פמקס (Torre Ejecutiva Pemex), מגדל BBVA , טורה רפורמה (Torre Reforma) וצ'פולטפק אונו (Chapultepec Uno R509) במקסיקו סיטי, טאיפיי 101 בטאיפיי, מגדל בנק ארה"ב (U.S. Bank Tower (Los Angeles)) ווילשייר גרנד סנטר (Wilshire Grand Center) בלוס אנג'לס, מגדל סיילספורס (Salesforce Tower) בסן פרנסיסקו וטוקיו סקייטרי בטוקיו. פרטים גראן טורה סנטיאגו הוא חלק מקופלקס מרכז קוסטנרה (Costanera Center), הכולל את הקניון הגדול ביותר באמריקה הלטינית, שני מלונות ושני בנייני משרדים נוספים. הבניין מתנשא לגובה של 300 מטרים, הנפרסים על פני 62 קומות, בתוספת 6 קומות מרתף, ושטח הרצפה שלו הוא 107,125 מטר רבוע. הקומפלקס כולל מעל 700,000 מ"ר של שטחי בנייה אשר נבנו על מגרש של 47 דונם. המתכננים העריכו כי כ-240,000 איש יגיעו לאתר וממנו בכל יום. הבניין תוכנן על ידי האדריכל הארגנטינאי סזאר פלי מפלי קלארק אנד פרטנרס (Pelli Clarke & Partners), האדריכלים הצ'יליאנים אלמפארטה ברדה אנד אסושיאטס (Alemparte Barreda & Asociados), ועל ידי החברה הקנדית, וואט אינטרנשיונל (Watt International) לייעוץ אסטרטגי ועיצוב קמעונאי (Retail design). הנדסת המבנה תוכננה על ידי משרד המהנדסים הצ'יליאני, רנה לאגוס מהנדסים (Rene Lagos Engineers) ומשרד המהנדסים האמריקאי, ת'ורנטון טומאסטי (Thornton Tomasetti). תכנון המערכות האלקטו-מכניות (מכונות, חשמל ואינסטלציה (MEP)) של הבניין בוצע על ידי משרד המהנדסים האמריקאי, ג'רוס, באום אנד בולס (Jaros, Baum & Bolles). יזמית הפרויקט הייתה חברת סנקוסוד (Cencosud) שהיא גם הבעלים, וקבלן הבניין הראשי של הפרויקט היה סלפא קורפ (SalfaCorp). בנייה בניית הבניין החלה ביוני 2006 והייתה צפויה להסתיים בשנת 2010, אך הוקפאה בינואר 2009 עקב המשבר הפיננסי העולמי. בניית הפרויקט חודשה ב-17 בדצמבר 2009. בתחילת נובמבר 2010, עם הגיעו לגובה של 205 מטרים, עקף את טיטניום לה פורטדה, השכן, מה שזיכה אותו בתואר הבניין הגבוה ביותר בצ'ילה. בפברואר 2011 דיווח העיתון לה סגונדה (La Segunda) כי המגדל עקף בגובהו את מגדלי התאומים (The Twin Towers) של קראקס שבקומפלקס פארק סנטרל (Parque Central Complex), ובכך היה לבניין הגבוה ביותר באמריקה הדרומית, בעוד שהעיתון לה טרצ'רה (La Tercera) דיווח בפברואר 2012 כי ההישג הושג ב-12 באפריל 2011. עבודות הבנייה על הבניין הושלמו ביולי 2011 והגובה המרבי של 300 מטר הושג ב-14 בפברואר 2012, והוא היה לבניין הגבוה ביותר באמריקה הלטינית. בשנת 2013 הושלמה בנייתו. מרפסת התצפית ב-11 באוגוסט 2015 נפתחה לציבור מרפסת תצפית בשם "סקיי קוסטנרה" בקומות 61 ו-62, ומציעה נוף של 360° על העיר. גלריה קישורים חיצוניים אתר האינטרנט הרשמי של גראן טורה סנטיאגו אתר האינטרנט של סקיי קוסטנרה גראן טורה סנטיאגו באתר משרד האדריכלים פלי קלארק אנד פרטנרס גראן טורה סנטיאגו באתר המועצה לבניינים גבוהים וסביבת מחיה עירונית (CTBUH) על המבנה (בספרדית) גראן טורה סנטיאגו באתר SkyscraperPage גראן טורה סנטיאגו באתר Structurae אדוארדו תומסון, בלומברג, זינוק במספר המגדלים חדשים עשוי להציף את שוק המשרדים בסנטיאגו, באתר TheMarker‏, 18 באוקטובר 2013 הערות שוליים